
    01. 06. 2005.a.

Linnavara- ja Majandusametile laekus avaldus registreerimisel olevalt OÜ-lt Narva Catering, tegevdirektor Tamara Provotorova, milles palutakse luba tänavakaubanduse korraldamiseks Peetri platsil.

2003.a korraldas Peetri platsil suvist tänavakaubandust OÜ Riistaportti Kaubandus.

2004.a suvel lubati OÜ-l Riistaportti Kaubandus samuti korraldada tänavakaubandust Peetri platsi piirkonnas, kuid pärast Peetri platsil asuva linnamaa kasutuslepingule allakirjutamist keeldus OÜ Riistaportti Kaubandus juunis lepingust. Uut kasutajat leida ei õnnestunud.

Tänavakaubanduse korraldamiseks palub OÜ Narva Catering ajutiseks kasutamiseks maa-ala pindalaga 240m2 tähtajaga 5 aastat. Üüritasu suurus – 864,00 krooni kuus.

OÜ Narva Catering planeerib soetada toitluspunkti avamiseks ning turistide ning linnaelanike teenindamiseks vajaliku sisseseade. Arhitektuuri- ja Linnaplaneerimise Amet määrab Peetri platsil kindlaks kohad, mida võib kasutada suviseks tänavakaubanduseks.

Vastavalt “Linnavara eeskirja” punktidele 17.2, 17.7, 17.7.4, 17.8.6 Linnavalitsuse otsuse alusel võib linnavara enampakkumist või eelläbirääkimisi korraldamata anda tähtajatult või tähtajaga kuni 5 aastat kasutusse, lähtudes linna huvidest.

Linna huvi seisneb tänavakaubanduse korraldamises ning toitluspunkti avamises turistide ning linnaelanike teenindamiseks, samuti linnavara kasutamisest täiendava tulu laekumises.

Küsimust arutati Narva Linnavalitsuse linnavarakomisjoni istungil 05.05.2005.a (protokoll  nr 5) ja otsustati:

1. Nõustuda avaldaja ettepanekuga Peetri platsi piirkonnas suvise tänavakaubanduse korraldamiseks ning toitlustuspunkti avamiseks tähtajaga 5 aastat turistide ning linnaelanike teenindamise eesmärgil.

2. Linnavara- ja Majandusametil esitada antud otsus Narva Linnavalitsuse istungile korralduse vastuvõtmiseks.

